Abdul Yunus Jamhari

YB Dato' Abdul Yunus Jamahari merupakan Ahli Dewan Undangan Negeri Kawasan N9 Kuala Kurau yang terletak dalam parlimen Parit Buntar, Perak Darul Ridzuan dari Parti Pribumi Bersatu Malaysia (PPBM).

Beliau terpilih dalam Pilihan Raya Umum Malaysia 2008 dengan parti PKR setelah menewaskan penyandang Mohd. Salleh Mat Disa dari BN dengan majoriti 467 undi. Mohd. Salleh kemudian mengemukakan petisyen bagi membatalkan keputusan ini namun ditolak mahkamah. Walau bagaimanapun, beliau telah mengikut jelajah Azmin Ali dan menyertai parti BERSATU yang terlibat dalam Perikatan Nasional pada March 2020.

Bekas pegawai imigresen, Datuk Abdul Yunus Jamahri merupakan ADUN Kuala Kurau Perak selama tiga Penggal.

Beliau dahulunya pernah menjadi guru sandaran selama dua tahun kini menyandang portfolio EXCO Perdagangan Dalam Negeri dan Hal Ehwal Pengguna, Integrasi Nasional dan Masyarakat Sivil dan EXCO Pertanian Perikanan Perladangan dan Sekuriti Makanan.

Semasa di bawah pentadbiran Pakatan Harapan, beliau pernah dilantik EXCO Kemudahan Awam dan Insfrastruktur, Pertanian dan Peladangan pada 2018 hingga 2019.

Pengerusi Penggerak Komuniti Negara (PKN) ini merupakan Ahli Jawatankuasa (AJK) Perikatan Nasional (PN) Negeri Perak 2021.

Beliau sebelum ini merupakan ahli PKR meneruskan perjuangan parti politik bersama Bersatu setelah menyertainya pada tahun 2020.

Bekas Ketua Angkatan Muda Keadilan (AMK) Perak ini pernah menjadi Ketua Cabang Keadilan Parit Buntar, Ketua Cawangan Batu 14 Kuala Kurau (Keadilan), Setiausaha Cabang Keadilan Parit Buntar juga Ahli Majlis Pimpinan Pusat (MPP Dipilih) Keadilan.

Berusia 49 tahun, beliau pernah diberi kepercayaan menggalas tanggungjawab sebagai Pengarah Jawatankuasa Pilihan Raya Negeri (JPRN) Keadilan Perak selama lima tahun.

Kerjaya:

 ADUN Kuala Kurau (2008-kini)
 EXCO Perdagangan Dalam Negeri dan Hal Ehwal Pengguna, Integrasi Nasional dan Masyarakat Sivil (2020-2021)
 EXCO Pertanian Perikanan Perladangan dan Sekuriti Makanan (2020)
 EXCO Kemudahan Awam dan Insfrastruktur, Pertanian dan Peladangan (2018-2019)
 Pegawai Imigresen (1994 - 1998)
 Guru Sandaran (1993 - 1994)

Jawatan dalam parti:

 AJK Perikatan Nasional Negeri Perak 2021
 Ketua Cawangan Batu 14 Kuala Kurau (Keadilan) (1999 - 2019)
 Ketua Cabang Keadilan Parit Buntar (2008 - 2018)
 Pengarah Jawatankuasa Pilihanraya Negeri (JPRN) Keadilan Perak (2014 - 2018)
 Setiausaha Majlis Pimpinan Negeri (MPN) Keadilan Perak (2010 - 2018)
 Ahli Majlis Pimpinan Pusat (MPP Dipilih) Keadilan (2014 - 2018)
 Ahli Majlis Pakatan Rakyat/Pakatan Harapan Negeri Perak (2014 - 2018)
 Setiausaha Cabang Keadilan Parit Buntar (2004 - 2008)
 Ketua Angkatan Muda Keadilan (AMK) Negeri Perak (2010 - 2014)
 Ahli Bersatu (2020-kini)

Penglibatan dalam sosial dan badan bukan berkanun:

 Pengerusi Penggerak Komuniti Negara (Pkn) Negeri Perak (2019 - 2021)

Pendidikan:

 SMK Seri Kurau Bagan Serai Perak (1985 - 1988)
 SMK Panglima Bukit Gantang Parit Buntar Perak (1988 - 1991)

Anugerah
 
  Darjah Dato' Paduka Mahkota Perak (DPMP) - Dato'

Rujukan 

ADUN Perak
Bekas anggota Parti Keadilan Rakyat
Ahli politik Malaysia berketurunan Melayu
Anggota Parti Pribumi Bersatu Malaysia